In nomine Domini amen. Anno incarnationis eiusdem millesimo trecentesimo quadragesimo primo, sexta die mensis augusti. Nos Iohannes Aubrieti archidiaconus Dyuionis in ecclesia ligonense. Notum facimus uniuersis firmiter afferendo quod religiosi uiri abbas et conuentus monasterii sancti Stephani Dyuionis nomine dicti sui monasterii ac nomine ecclesie beate Marie uirginis de dicto Dyuione et domus hospitalis dicte ecclesie ad dictum monasterium pertinent habent et habere ac percipere consueuerunt ab antiquo quolibet anno super domum meam de Dyuione que gallice nominatur li Uoute des Cheanges quadraginta solidos ad monetam Dyuionis censuales et quod dicta domus dictis religiosis in dictis quadraginta solidis dicte monete censualibus extitit obligata. Et quia dicti religiosi pro se et suis successoribus nos et nostros heredes ac dictam domum tenentes ac etiam dictam domum quictauerunt et perpetuo liberauerunt a dictis quadraginta solidis monete predicte censualibus et a solutione eorumdem. Hos ob eandem causam ac titulo permutationis faciende eisdem religiosis nomine dicti sui monasterii ac dicte ecclesie beate Marie uirginis et dicte domus hospitalis tradimus deliberamus et imperpetuum quictamus pro nobis et nostris heredibus quinquaginta solidatas terre ad monetam Dyuionis bonorum ac legalium de ualore illorum dyuionensium quarumquasque ualent quatuor turonenses annui et perpetui redditus quas nos et Guillemus Aubrieti quondam frater noster acquisiuimus ab Odeto Boilleaut de Dyuione carnifice et a Nichola eius uxore et sunt soluende quolibet anno ad festum natiuitatis Domini sub pena duodecim denariorum monete predicte et assignate sunt super duas domos contentas in litteris super dicto acquestu confectis sigillo curie domini ducis Burgundie sigillatis quas penes nos habemus et quarum litterarum tenor sequitur in hec verba. In nomine domini amen. Anno incarnationis eiusdem millesimo trecentesimo sexto decimo mense septembris, nos Odetus Boyleaul de Dyuione carnifex et Nicola eius uxor. Notum facimus uniuersis quod nos pro utilitate nostra et commodo emendenti uendimus imperpetuum pro nobis et heredibus nostris ac quictamus magistro Iohanni Aubrieti de Dyuione clerico et Guillemo eius fratri pro se et suis quinquaginta solidatas terre ad monetam Dyuionis bonorum ac legalium de ualore illorum Dyuionis quorumquelibet ualent quatuor turonenses annui et perpetui redditus; precio uiginti quarumque librarum dictarum Dyuionis de quibus a dictis fratribus solutionem integram habuimus et recepimus in pecunia innumerata et de quibus tenemus nos plenarie pro contentis; quasquidem quinquaginta solidatas terre annui ac perpetui redditus ad dictam monetas tenemur et promittimus pro nobis et nostris heredibus per iuramenta nostra super sanctas Dei euangelias corporaliter prestita et sub obligatione bonorum nostrorum omnium reddere et soluere imperpetuum annis singulis dictis fratribus et eorum heredibus ad festum natiuitatis Domini sub pena duodecim denariorum monete predicte in quibus uolumus nos et heredes nostros dictis fratribus et eorum heredibus teneri pro qualibet ebdomada qua nos uel heredes nostros deficere contingit in solutione dicti redditus ultra terminum facienda, dictas quaslibet quinquaginta solidatas terre dictis fratribus et suis assedemus et assignamus super unam domum sitam in burgo Dyuionis iuxta domum heredum Ualteri Candelari et domum Guioneti Pougot, item et super quandam aliam domum sitam in loco ubi dicitur ou cors super Susionem iuxta domum Agnetis uxoris Guillemi de Praneto et domum decani et capellani capelle ducis de Dyuione. Uolentes et concedentes quod si deficeremus quod absit in solutione dictarum dictarum quinquaginta solidatarum terre annuatim dictis fratribus et suis prout promictitur facienda dicti fratres uel uxor heredes sua propria auctoritate sine clamore uel ostensione alicuius curie seu iudicis ad predicta omnia in dictis assessione et assignatione contenta possint recurrere ea quibus tenere et possidere fructus et exitus suos facere leuare et percipere ex eisdem quousquelibet a nobis uel nostris heredibus eisdem super unoquoque deffectum integraliter satisfactum. Et ad premissa tenenda uolumus nos compelli quasi ex re adiudicata per curiam domini ducis Burgundie. Cuius iuridictioni quo ad hoc supponimus nos et nostros heredes. In quorum testimonium litteris istis sigillum dicte curie rogauimus apponi. Actum in presentia Johannis Rateti notarii dyuionensis, Thieureti Bourioise et Guillemeti de Geneigneyo testium ad hoc uocatorum anno et mense predictis. — Quare de dictis quinquaginta solidatis terre monete predicte nos et nostros heredes deuestimus et dictos religiosos pro se et successoribus suis corporaliter inuestimus de eisdem. — Transferentes in eosdem religiosos omnes actiones utiles et directas nobis competentes in eisdem et in dicta pena ac in dictis duabus omnibus et erga dictos Odetum et Nicolam et eorum heredes racione eorumdem. Promictentes pro nobis et nostris heredibus per iuramentum nostrum super sanctas Dei euangelias corporaliter datum et sub obligatione omnium bonorum nostrorum dictas quinquaginta solidatas terre ad dictam monetam dictis religiosis nobis ut dictam est traditas eisdem religiosis et suis successoribus contra omnes perpetuo garantire et in nos lictis onus suscipere causamque deffendere nostris propriis sumptibus et expensis si qui calumpnia, quod absit, appareret quanto quociens et quacumque parte litteris super hoc fuimus requisiti nec non facere et prestare quicquid in causa euictionis debet fieri et prestari. Et si necesse fuit tenemur ex pacto et promictimus sub iuramentum et obligationem predictis admortizare facere dictis quinquaginta solidatas terre a domino duce Burgundie erga dictum dominum ducem admortizationem procurare nostris sumptibus et expensis. — Et ad premissorum obseruantiam uolumus nos compelli etc. Cuius iuridictioni quo ad hoc supponimus nos et nostros heredes. In quorum testimonium, etc. Actum in presentia Hugonis Poisseneti de Dyuione clerici notarii dicti loci pro dicto domino duce Burgundie, domini Bertrandi curati de Cancellis presbyteri et Hugonis le rebillet de Mirabello clerici testium ad hoc uocatorum et rogatorum anno die et mense predictis.